Bruklin restoranı qaçqınlara aşpazlıq təlimləri verir [Video]
Digər mühacirlərlə müqayisədə qaçqınlar və siyasi sığınacaq alanlar yeni həyata başlamaq üçün daha çox dəstəyə ehtiyac duyurular.
Emma Torch Bruklinin Red Hook məhəlləsində yerləşən restorandır. Restoran həftə sonları popular səhər yeməyi təklif edir. Baxmayaraq ki, oxşar menunu Bruklində bir çox yer təklif edir, yalnız Emma Torch-da qida qaçqınlar və insan alveri qurbanları tərəfindən hazırlanır. Klodin Burkina Fasoda qadın hüquqları fəalı idi və 2014-cü ildə ABŞ-da siyasi sığınacaq aldı. Sonra isə Beynəlxalq Xilas Komitəsi adlı insan hüququları qrupunun köməkliyi ilə təlim proqramında iştirak etdi. Emma Café-də təlimlər cümədən bazar gününə qədər keçirilir. Səkkiz həftə ərzində iştirakçılar peşəkar aşpazın nəzarəti altında qida hazırlanmasının müxtəlif mərhələrini öyrənirlər. Son dörd ay ərzində təlim proqramını səkkiz nəfər tamamlayıb və onların ikisi şəhərin yüksək səviyyəli restoranlarında işə düzəliblər. Brodi, restoranı daha böyük bir məkana keçirəcəyinə və bənzər restoranları digər şəhərlərdə də açacağına ümid edir. O növbəti il ərzində 50 qaçqına təlim verməyi planlaşdırır. Klodin isə proqramı bir həftə ərzində tamamlayacaq və onun artıq planları da var.